<classify> Akizungumza leo jijini Dar es Salaam, Mkurugenzi Takwimu za Uchumi kutoka Ofisi ya Taifa ya Takwimu, Morrice Oyuke alisema katika ukuaji wa uchumi kwa kipindi cha Julai- Septemba mwaka 2013 Pato la Taifa liliongezeka kwa asilimia 6.5 ikilinganishwa na asilimia 7.2 kwa kipindi kama hicho mwaka 2012.Jumla ya pato la Taifa katika kipindi husika mwaka 2013 ilikuwa sh rilioni 5.9 ikilinganishwa na sh trilioni 5.5 mwaka 2012 alisema.Alisema katika shughuli za uchimbaji madini na mawe kwa kipindi hicho mwaka 2013 kilo 10,189 za dhahabu zilizalishwa na kilo 9,509 zilizozalishwa katika kipindi kama hicho mwaka 2012 na hiyo inatokana na kuongezeka kwa uzalishaji wa madini ya dhahabu na Tanzanite.Tanzanite iliyozalishwa katika robo ya tatu ya mwaka 2013 iliongezeka na kufikia kilo 5,140 kutoka kilo 3,913 zilizozalishwa katika kipindi kama hicho mwaka 2012 alisema.Alisema katika ukuaji wa shughuli za kilimo cha mazao, mifugo, misitu na uwindaji ziliongezeka kwa kasi ya asilimia 6.1 katika kipindi cha robo ya tatu ya mwaka 2013 ikilinganishwa na asilimia 5.7 ya kipindi kama hicho mkwaka 2012.Katika shughuli za uvuvi zinazohusika na uvunaji wa samaki kutoka katika maziwa, mabwawa, mito na bahari ziliongezeka kwa kasi ya asilimia 3.1 katika kipindi cha robo ya tatu ya mwaka 2013 ikilinganishwa na kasi ya asilimia 1.5 katika kipindi kama hicho mwaka 2012 alisema.Alisema katika uzalishaji wa viwandani ilikuwa kwa asilimia 5.8 mwaka jana ikilinganisha na asilimia 11.6 katika kipindi kama hicho mwaka 2012 na hiyo inatokana na kupungua kwa uzalishaji wa bidhaa nyingine za vyakula, bidhaa za kemikali na uzalishaji wa saruji.Aidha katika sekta ya umeme, gesi na maji uzalishaji ulipungua kutoka asilimia 2.3 katika kipindi hicho mwaka jana ikilinganishwa na asilimia 7.6 mwaka juzi na hiyo inatokana na kupungua kwa umeme uliozalishwa kufuatia kufungwa kwa muda visima vya gesi asilia huko Songo Songo kwa ajili ya kuvisafisha.  <topic>: UCHUMI 